Απόφαση της Επιτροπής

της 19ης Φεβρουαρίου 2002

για την παράταση, για ένατη φορά της ισχύος της απόφασης 1999/815/EK σχετικά με τα μέτρα που απαγορεύουν τη διάθεση στην αγορά παιχνιδιών και προϊόντων παιδικής φροντίδας κατασκευασμένων από μαλακό PVC που περιέχει ορισμένους φθαλικούς εστέρες τα οποία κατά τη χρήση μπαίνουν στο στόμα παιδιών ηλικίας μικρότερης από τριών ετών

[κοινοποιηθείσα υπό τον αριθμό Ε(2002) 541]

(Κείμενο που παρουσιάζει ενδιαφέρον για τον ΕΟΧ)

(2002/152/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας,

Λαμβάνοντας υπόψη την οδηγία 92/59/EOK του Συμβουλίου, της 29ης Ιουνίου 1992, για τη γενική ασφάλεια των προϊόντων(1), και ιδίως το άρθρο 9,

Εκτιμώντας τα ακόλουθα:

(1) Η Επιτροπή υιοθέτησε, στις 7 Δεκεμβρίου 1999, την απόφαση 1999/815/EΚ(2) βασισμένη στο άρθρο 9 της οδηγίας 92/59/EΟΚ, η οποία επιβάλλει στα κράτη μέλη να απαγορεύσουν τη διάθεση στην αγορά των παιχνιδιών και των προϊόντων φροντίδας κατασκευασμένων από μαλακό PVC που περιέχει έναν ή περισσότερους από τις ουσίες φθαλικό δι-ισο-εννεϋλεστέρα (DINP), φθαλικό δι(2-αιθυλεξυλ)εστέρα (DEHP), φθαλικό διβουτυλεστέρα (DBP), φθαλικό δι-ισο-δεκυλεστέρα (DIDP), φθαλικό δι-n-οκτυλεστέρα (DNOP), και φθαλικό βουτυλβενζυλεστέρα (BBP), τα οποία κατά τη χρήση μπαίνουν στο στόμα παιδιών ηλικίας μικρότερης των τριών ετών.

(2) Η ισχύς της απόφασης 1999/815/EK περιορίστηκε σε τρεις μήνες, σύμφωνα με τη διάταξη του άρθρου 11 παράγραφος 2 της οδηγίας 92/59/EOK· επομένως, η ισχύς της απόφασης επρόκειτο να λήξει στις 8 Μαρτίου 2000.

(3) Το άρθρο 11 παράγραφος 2 της οδηγίας 92/59/EOK δηλώνει ότι η ισχύς των μέτρων που υιοθετούνται βάσει του άρθρου 9 της εν λόγω οδηγίας περιορίζεται σε τρεις μήνες, αλλά μπορεί να παραταθεί κάτω από την ίδια διαδικασία που προβλέπεται για έγκριση αυτών των μέτρων.

(4) Κατά την υιοθέτηση της απόφασης 1999/815/EK προβλέφτηκε να παραταθεί η ισχύς της, εάν είναι απαραίτητο. Η ισχύς των μέτρων που εγκρίθηκαν με την απόφαση 1999/815/ΕΚ με βάση το άρθρο 9 της οδηγίας 92/59/ΕΟΚ παρατάθηκε με τις αποφάσεις της Επιτροπής 2000/217/ΕΚ(3), 2000/381/ΕΚ(4), 2000/535/ΕΚ(5), 2000/769/ΕΚ(6), 2001/195/ΕΚ(7), 2001/467/ΕΚ(8), 2001/665/ΕΚ(9) και 2001/804/ΕΚ(10) για μια πρόσθετη περίοδο τριών μηνών κάθε φορά, σύμφωνα με τη διάταξη του άρθρου 11 παράγραφος 2 της εν λόγω οδηγίας. Συνεπώς, η ισχύς της απόφασης έπρεπε να λήξει στις 20 Φεβρουαρίου 2002.

(5) Έχουν υπάρξει μερικές νέες εξελίξεις όσον αφορά την επικύρωση των μεθόδων μετανάστευσης, καθώς και όσον αφορά την αξιολόγηση των κινδύνων των φθαλικών εστέρων στο πλαίσιο του κανονισμού (ΕΟΚ) αριθ. 793/93 του Συμβουλίου(11) για τις υπάρχουσες χημικές ουσίες. Ωστόσο, χρειάζεται επιπλέον εργασία στα θέματα αυτά για να εξευρεθούν λύσεις σε μερικές παραμένουσες σημαντικές δυσκολίες.

(6) Έως ότου εξευρεθούν λύσεις στις παραμένουσες δυσκολίες, αλλά και για να διαφυλαχτούν οι στόχοι της απόφασης 1999/815/ΕΚ και των παρατάσεών της σύμφωνα με τις αποφάσεις 2000/217/ΕΚ, 2000/381/ΕΚ, 2000/535/ΕΚ, 2000/769/ΕΚ, 2001/195/ΕΚ, 2001/467/ΕΚ, 2001/665/ΕΚ και 2001/804/ΕΚ είναι απαραίτητο να διατηρηθεί η απαγόρευση της τοποθέτησης στην αγορά των αναφερομένων προϊόντων.

(7) Ορισμένα κράτη μέλη έχουν εφαρμόσει την απόφαση 1999/815/EK όπως τροποποιήθηκε από τις αποφάσεις 2000/217/ΕΚ, 2000/381/ΕΚ, 2000/535/ΕΚ, 2000/769/ΕΚ, 2001/195/ΕΚ, 2001/467/ΕΚ, 2001/665/ΕΚ και 2001/804/ΕΚ με μέτρα εφαρμόσιμα εώς τις 20 Φεβρουαρίου 2002. Συνεπώς, είναι απαραίτητο να εξασφαλιστεί ότι η ισχύς αυτών των μέτρων παρατείνεται.

(8) Είναι, επομένως, απαραίτητο να παραταθεί η ισχύς της απόφασης 1999/815/EK για ένατη φορά, προκειμένου να εξασφαλιστεί ότι όλα τα κράτη μέλη διατηρούν την απαγόρευση που προβλέπεται με εκείνη την απόφαση. Σύμφωνα με το άρθρο 11 παράγραφος 2 της οδηγίας 92/59/EOK, η ισχύς μπορεί να παραταθεί για μια περίοδο τριών μηνών.

(9) Τα μέτρα που προβλέπονται στην παρούσα απόφαση είναι σύμφωνα με την άποψη της επιτροπής εκτάκτων αναγκών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 5 της απόφασης 1999/815/EK οι όροι "20 Φεβρουαρίου 2002" αντικαθίστανται από τους όρους "20 Μαΐου 2002".

Άρθρο 2

Τα κράτη μέλη θα λάβουν τα απαραίτητα μέτρα να συμμορφωθούν με την παρούσα απόφαση μέσα σε λιγότερο από δέκα ημέρες από την ανακοίνωσή της. Θα ενημερώσουν αμέσως την Επιτροπή επ' αυτού.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Φεβρουαρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 228 της 11.8.1992, σ. 24.

(2) ΕΕ L 315 της 9.12.1999, σ. 46.

(3) ΕΕ L 68 της 16.3.2000, σ. 62.

(4) ΕΕ L 163 της 10.6.2000, σ. 40.

(5) ΕΕ L 226 της 6.9.2000, σ. 27.

(6) ΕΕ L 306 της 7.12.2000, σ. 37.

(7) ΕΕ L 69 της 10.3.2001, σ. 37.

(8) ΕΕ L 163 της 20.6.2001, σ. 30.

(9) ΕΕ L 233 της 31.8.2001, σ. 51.

(10) ΕΕ L 304 της 21.11.2001, σ. 26.

(11) ΕΕ L 84 της 5.4.1993, σ. 1.